Polisiebeampte by vulstasie doodgeskietArgieffoto: SAPD Kapt. Lloyd Ramovha, woordvoerder van die polisie, het gesê polisiebeamptes het omstreeks 03:00 gereageer op berigte van ŉ rooftog by ŉ vulstasie in Delft. Twee verdagtes wat met AK47’s gewapen was, het op die beamptes losgebrand by hul aankoms op die toneel. ŉ Verdere drie verdagtes het intussen uit die winkel by die vulstasie gekom en saam met die ander twee verdagtes op die vlug geslaan. ŉ 35-jarige konstabel is in die proses doodgeskiet. Nog ŉ beampte is gewond en sterk in ŉ hospitaal aan. Volgens Ramovha het die verdagtes plofstof op die toneel agtergelaat wat daarop dui dat hulle moontlik ŉ OTM wou opblaas. “Ons ondersoek duur voort en niemand is nog in hegtenis geneem nie.”